
Καθορισμός των αρμοδιοτήτων των Διοικητι¬ 
κών και Αναπληρωτών Διοικητικών Γραμματέ¬ 
ων Υπουργείων και των Τομεακών και Ειδικών 
Τομεακών Γραμματέων και του τρόπου άσκησης 
αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. της παρ. 4 του άρθρου 6 του ν. 4369/2016 «Εθνικό 
Μητρώο Επιτελικών Στελεχών Δημόσιας Διοίκησης, βαθ¬ 
μολογική διάρθρωση θέσεων, συστήματα αξιολόγησης, 
προαγωγών και επιλογής προϊσταμένων (διαφάνεια - 
αξιοκρατία και αποτελεσματικότητα της Δημόσιας Δι¬ 
οίκησης) και άλλες διατάξεις» (Α' 33), όπως το άρθρο 
αυτό αντικαταστάθηκε με την παρ. 1 του άρθρου 170 
του ν. 4389/2016 (Α'94), 

β. του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, όπως κωδικο- 
ποιήθηκε με το άρθρο πρώτο του π.δ. 63/2005 (Α' 98), 

γ. του π.δ. 69/2015 «Διορισμός του ΑλεξίουΤσίπρα του 
Παύλου, ως Πρωθυπουργού» (Α' 113), 

δ. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

ε. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την υπ'αριθ. Δ105/2017 γνωμοδότηση του Συμβου¬ 
λίου της Επικράτειας, μετά από πρόταση του Υπουργικού 
Συμβουλίου, αποφασίζουμε: 

Άρθρο 1 
Αντικείμενο 

Με το παρόν διάταγμα καθορίζονται οι αρμοδιότητες 
των Διοικητικών και Αναπληρωτών Διοικητικών Γραμ¬ 
ματέων Υπουργείων και των Τομεακών και Ειδικών 
Τομεακών Γραμματέων, οι θέσεις των οποίων συνιστώ- 
νται με τις διατάξεις των παρ. 1 και 2 του άρθρου 6 του 
ν. 4369/2016 (Α'33), όπως το άρθρο αυτό αντικαταστά¬ 


θηκε με την παρ. 1 του άρθρου 170 του ν. 4389/2016 
(Α' 94), και ο τρόπος άσκησης αυτών. 

Άρθρο 2 

Πλαίσιο άσκησης των αρμοδιοτήτων 

Οι αρμοδιότητες των Διοικητικών και Αναπληρωτών 
Διοικητικών Γραμματέων Υπουργείων καιτωνΤομεακών 
και Ειδικών Τομεακών Γραμματέων, όπως αυτές καθο¬ 
ρίζονται στα επόμενα άρθρα, ασκούνται στο πλαίσιο 
των κατευθύνσεων και οδηγιών που παρέχονται σε αυ¬ 
τούς από τον προϊστάμενό τους Υπουργό, Αναπληρωτή 
Υπουργό ή Υφυπουργό, κατά το μέρος της αρμοδιότητάς 
τους, με σκοπό την υλοποίηση της πολιτικής του οικείου 
Υπουργείου, όπως αυτή προσδιορίζεται από την Κυβέρ¬ 
νηση και τα όργανά της. 

Άρθρο 3 

Καθορισμός αρμοδιοτήτων των Διοικητικών 

Γραμματέων 

Οι Διοικητικοί Γραμματείς τίθενται επικεφαλής της 
διοικητικής ιεραρχίας των υπηρεσιών του Υπουργείου 
των οποίων πρόίστανται και οι αρμοδιότητές τους συ- 
νίστανται ιδίως στα εξής: 

α. Η επικουρία του Υπουργού ή και του Υφυπουργού, 
στο πλαίσιο των αρμοδιοτήτων τους, κατά τη διαδικασία 
σχεδιασμού των δημόσιων πολιτικών του Υπουργείου 
και προσδιορισμού των στρατηγικών του στόχων. 

β. Ο συντονισμός των οργανικών μονάδων του Υπουρ¬ 
γείου, των οποίων πρόίστανται, προς την κατεύθυνση 
εξυπηρέτησης των στρατηγικών στόχων του Υπουργείου 
και υλοποίησης των πολιτικών του. 

γ. Η διασφάλιση συντονισμού των υπηρεσιών του 
Υπουργείου, των οποίων πρόίστανται, κατά τη διαχεί¬ 
ριση κρίσεων. 

δ. Η εκτέλεση και εφαρμογή των δημόσιων πολιτικών 
του Υπουργείου, όπως αυτές καθορίζονται από την Κυ¬ 
βέρνηση και τα όργανά της. 

ε. Η καθοδήγηση των προϊσταμένων των υπηρεσιών 
του Υπουργείου, των οποίων πρόίστανται, κατά τη διαδι¬ 
κασία περαιτέρω εξειδίκευσης των στρατηγικών στόχων 
που έχουν τεθεί από τον Υπουργό ή και τον Υφυπουργό, 
κατά το μέρος της αρμοδιότητάς τους, και η παρακολού¬ 
θηση υλοποίησης αυτών. 

στ. Η παρακολούθηση εκτέλεσης του προϋπολογισμού 
και επίτευξης των δημοσιονομικών στόχων. 

ζ. Η ευθύνη για την εύρυθμη λειτουργία των υπηρεσι¬ 
ών του Υπουργείου, των οποίων προΐστανται. 

η. Η προσυπογραφή όλων των εγγράφων που υπο¬ 
γράφονται από τον Υπουργό ή τον Υφυπουργό, κατά το 
μέρος της αρμοδιότητάς τους, εφόσον προέρχονται από 
τις υπαγόμενες σε αυτούς υπηρεσίες. 

θ. Η κατάρτιση ετήσιας έκθεσης προς τον Υπουργό 
ή και τον Υφυπουργό, κατά το μέρος της αρμοδιότη¬ 
τάς τους, για την πορεία υλοποίησης των πολιτικών και 
στρατηγικών στόχων των υπηρεσιών του Υπουργείου, 
των οποίων προΐστανται. 

ι. Η αξιολόγηση του προσωπικού των υπηρεσιών του 
Υπουργείου, των οποίων προΐστανται, σύμφωνα με το 
ισχύον κανονιστικό πλαίσιο. 

ια. Οι αρμοδιότητες που μεταβιβάζονται σε αυτούς 
σύμφωνα με την παρ. 1 του άρθρου 54 του Κώδικα Νο¬ 
μοθεσίας για την Κυβέρνηση και τα κυβερνητικά όργανα 
(π.δ. 63/2005), μεταξύ των οποίων μπορεί να περιλαμ¬ 
βάνονται: 

- Η έκδοση εγκυκλίων προς τις αρμόδιες υπηρεσίες 
για τα θέματα αρμοδιότητάς τους. 

- Η πολιτική διαχείρισης του ανθρώπινου δυναμικού 
των υπηρεσιών του Υπουργείου, των οποίων προΐστα- 
νται. 

- Η εκπροσώπηση των υπηρεσιών του Υπουργείου, 
των οποίων προΐστανται, σε εθνικό, ενωσιακό και διε¬ 
θνές επίπεδο. 

ιβ. Κάθε άλλη εκ του νόμου απονεμόμενη σε αυτούς 
αρμοδιότητα. 

Άρθρο 4 

Καθορισμός αρμοδιοτήτων των Αναπληρωτών 

Διοικητικών Γραμματέων 

Οι Αναπληρωτές Διοικητικοί Γραμματείς τίθενται επι¬ 
κεφαλής της διοικητικής ιεραρχίας των υπηρεσιών που 
υπάγονται στον οικείο Αναπληρωτή Υπουργό και ασκούν 
κατ' ανάλογη εφαρμογή τις αρμοδιότητες του άρθρου 
3 του παρόντος. 

Άρθρο 5 

Καθορισμός αρμοδιοτήτων των Τομεακών 

Γραμματέων 

ΟιΤομεακοί Γραμματείς τίθενται επικεφαλής της δι¬ 
οικητικής ιεραρχίας των Γενικών Γραμματειών του άρ¬ 
θρου 51 του Κώδικα Νομοθεσίας για την Κυβέρνηση και 
τα κυβερνητικά όργανα (π.δ. 63/2005) και των Γενικών 
Γραμματειών που έχουν συσταθεί με άλλες διατάξεις και 
οι αρμοδιότητέςτους συνίστανται ιδίως στα εξής: 

α. Η επικουρία του Υπουργού ή και του Υφυπουργού, 
στο πλαίσιο των αρμοδιοτήτων τους, κατά τη διαδικα¬ 
σία σχεδιασμού των δημόσιων πολιτικών της Γενικής 
Γραμματείας και προσδιορισμού των στρατηγικών της 
στόχων. 

β. Ο συντονισμός των οργανικών μονάδων της Γενικής 
Γραμματείας προς την κατεύθυνση εξυπηρέτησης των 
στρατηγικών της στόχων και υλοποίησης των σχεδια¬ 
ζόμενων πολιτικών. 

γ. Η διασφάλιση συντονισμού των υπηρεσιών της Γε¬ 
νικής Γραμματείας κατά τη διαχείριση κρίσεων. 


δ. Η εκτέλεση και εφαρμογή των πολιτικών της Γενικής 
Γραμματείας, όπως αυτές καθορίζονται από την Κυβέρ¬ 
νηση και τα όργανά της. 

ε. Η καθοδήγηση των προϊσταμένων των υπηρεσιών 
της Γενικής Γραμματείας κατά τη διαδικασία περαιτέρω 
εξειδίκευσης των στρατηγικών στόχων που έχουν τεθεί 
από τον Υπουργό και η παρακολούθηση υλοποίησης 
αυτών. 

στ. Η παρακολούθηση εκτέλεσης του προϋπολογισμού 
και επίτευξης των δημοσιονομικών στόχων. 

ζ. Η ευθύνη για την εύρυθμη λειτουργία των υπηρεσι¬ 
ών της Γενικής Γραμματείας. 

η. Η προσυπογραφή όλων των εγγράφων που υπο¬ 
γράφονται από τον Υπουργό ή τον Υφυπουργό, κατά το 
μέρος της αρμοδιότητάς τους, εφόσον προέρχονται από 
τις υπαγόμενες σε αυτούς υπηρεσίες. 

θ. Η κατάρτιση ετήσιας έκθεσης προς τον Υπουργό ή 
και τον Υφυπουργό, κατά το μέρος της αρμοδιότητάς 
τους, για την πορεία υλοποίησης των πολιτικών και στρα¬ 
τηγικών στόχων της Γενικής Γραμματείας. 

ι. Η αξιολόγηση του προσωπικού της Γενικής Γραμμα¬ 
τείας σύμφωνα με το ισχύον κανονιστικό πλαίσιο. 

ια. Οι αρμοδιότητες που μεταβιβάζονται σε αυτούς 
σύμφωνα με την παρ. 1 του άρθρου 54 Κώδικα Νομο¬ 
θεσίας για την Κυβέρνηση και τα κυβερνητικά όργανα 
(π.δ. 63/2005), μεταξύ των οποίων μπορεί να περιλαμ¬ 
βάνονται: 

- Η έκδοση εγκυκλίων προς τις αρμόδιες υπηρεσίες 
για τα θέματα αρμοδιότητάς τους. 

- Η πολιτική διαχείρισης του ανθρώπινου δυναμικού 
των υπηρεσιών του Υπουργείου, των οποίων προΐστα- 
νται. 

- Η εκπροσώπηση των υπηρεσιών του Υπουργείου, 
των οποίων προΐστανται, σε εθνικό, ενωσιακό και διε¬ 
θνές επίπεδο. 

ιβ. Κάθε άλλη εκ του νόμου απονεμόμενη σε αυτούς 
αρμοδιότητα. 

Άρθρο 6 

Καθορισμός αρμοδιοτήτων των Ειδικών 

Τομεακών Γραμματέων 

Οι Ειδικοί Τομεακοί Γραμματείς τίθενται επικεφαλής 
της διοικητικής ιεραρχίας των ενιαίων διοικητικών το¬ 
μέων του άρθρου 53 του Κώδικα Νομοθεσίας για την 
Κυβέρνηση και τα κυβερνητικά όργανα (π.δ. 63/2005) 
και των Ειδικών Γραμματειών που έχουν συσταθεί με άλ¬ 
λες διατάξεις και στο πλαίσιο αυτό ασκούν κατ'ανάλογη 
εφαρμογή τις αρμοδιότητες του άρθρου 5 του παρόντος. 

Άρθρο 7 

Τρόπος και μέσα άσκησης των αρμοδιοτήτων 

Στο πλαίσιο άσκησης των αρμοδιοτήτων τους, όπως 
αυτές καθορίζονται στα προηγούμενα άρθρα του παρό¬ 
ντος, οι Διοικητικοί και Αναπληρωτές Διοικητικοί Γραμ¬ 
ματείς Υπουργείων, καθώς και οι Τομεακοί και οι Ειδικοί 
Τομεακοί Γραμματείς ιδίως: 

- υποβάλλουν υπηρεσιακά σημειώματα στον οικείο 
Υπουργό ή Αναπληρωτή Υπουργό ή Υφυπουργό, κατά 
το μέρος της αρμοδιότητάς τους, 

- συνεργάζονται με τους προϊσταμένους των οργανι¬ 
κών μονάδων, των οποίων προΐστανται, 

- υπογράφουν ή προσυπογράφουν, ανάλογα με το 
είδος της αρμοδιότητας, τα έγγραφα που προέρχονται 
από τις υπαγόμενες σε αυτούς υπηρεσίες, 

- παρέχουν εγγράφως ή προφορικώς τις απαραίτητες 
οδηγίες προς τις υπηρεσίες των οποίων προΐστανται, 

- συγκαλούν σε τακτά χρονικά διαστήματα συναντή¬ 
σεις με τους προϊσταμένους των οργανικών μονάδων 
των καθ' ύλην αρμόδιων υπηρεσιών για τον συντονισμό 
και την παρακολούθηση υλοποίησης των δημόσιων πο¬ 
λιτικών και των στρατηγικών στόχων, 

- συνεργάζονται με τους καθ'ύλην συναρμόδιους φορείς. 

Άρθρο 8 

Μεταβατικές διατάξεις 

1. Οι Διοικητικοί και Αναπληρωτές Διοικητικοί Γραμ¬ 
ματείς, καθώς και οιΤομεακοί και ΕιδικοίΤομεακοί Γραμ¬ 
ματείς, σε περίπτωση που, κατ' εφαρμογή του τρίτου 
εδαφίου της παρ. 1Α του άρθρου 13 του ν. 4369/2016, 
όπως ισχύει, οι θητείες τους συμπέσουν χρονικά με τις 
θητείες των υπηρετούντων Γενικών Γραμματέων Υπουρ¬ 
γείων, Αναπληρωτών Γενικών Γραμματέων Υπουργείων, 
Γενικών και Ειδικών Γραμματέων, προϊσταμένων Γενικών 
και Ειδικών Γραμματειών, κατά το διάστημα αυτό ασκούν 
το σύνολο των αρμοδιοτήτων που προβλέπονται στο πα¬ 
ρόν διάταγμα. Κατά το ίδιο διάστημα και μέχρι την παύση 
τους οι υπηρετούντες Γενικοί Γραμματείς Υπουργείων, 
Αναπληρωτές Γενικοί Γραμματείς Υπουργείων, οι Γενικοί 
και Ειδικοί Γραμματείς, προϊστάμενοι Γενικών και Ειδικών 
Γραμματειών είναι αρμόδιοι για την εξασφάλιση του πο¬ 
λιτικού συντονισμού και την αποτελεσματική υιοθέτηση 
της κυβερνητικής πολιτικής, όπως αυτή καθορίζεται από 
την Κυβέρνηση και τα όργανά της, την προσυπογραφή 
των κανονιστικών αποφάσεων που εκδίδονται από τον 
Υπουργό και των προεδρικών διαταγμάτων που εκδίδο- 
νται με πρόταση του Υπουργού και την εκπροσώπηση 
σε διυπουργικά όργανα και επιτροπές. 

2. Με το διορισμό για πρώτη φορά των Διοικητικών και 
Αναπληρωτών Διοικητικών Γραμματέων Υπουργείων και 
τωνΤομεακών και ΕιδικώνΤομεακών Γραμματέων παύει 


αντίστοιχα η ισχύς των αποφάσεων που έχουν εκδοθεί 
δυνάμει της παρ. 1 του άρθρου 54 του Κώδικα Νομο¬ 
θεσίας για την Κυβέρνηση και τα κυβερνητικά όργανα 
(π.δ. 63/2005) κατά το μέρος που προβλέπουν μεταβί¬ 
βαση αρμοδιοτήτων και δικαιώματος υπογραφής στους 
υπηρετούντες κατά το χρόνο αυτό Γενικούς Γραμματείς 
Υπουργείων, Αναπληρωτές Γενικούς Γραμματείς Υπουρ¬ 
γείων, Γενικούς και Ειδικούς Γραμματείς, προϊστάμενους 
Γενικών και Ειδικών Γραμματειών, με την επιφύλαξη του 
δεύτερου εδαφίου της παρ. 1 του παρόντος άρθρου. 

Άρθρο 9 

Έναρξη ισχύος 

Η ισχύς του παρόντος Προεδρικού Διατάγματος αρ¬ 
χίζει από τη δημοσίευσή του στην Εφημερίδα της Κυ- 
βερνήσεως. 

Στον Υπουργό Διοικητικής Ανασυγκρότησης αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 27 Ιουλίου 2017 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Το Υπουργικό Συμβούλιο 

Ο Πρόεδρος 

ΑΛΕΞΙΟΣ Π. ΤΣΙΠΡΑΣ 

Τα Μέλη 

ΙΩΑΝΝΗΣ ΔΡΑΓΑΣΑΚΗΣ, ΠΑΝΑΓΙΩΤΗΣ ΣΚΟΥΡΛΕΤΗΣ, ΔΗΜΟΣ 
ΠΑΠΑΔΗΜΗΤΡΙΟΥ, ΝΙΚΟΛΑΟΣ ΠΑΠΠΑΣ, ΚΩΝΣΤΑΝΤΙΝΟΣ 
ΓΑΒΡΟΓΛΟΥ, ΕΥΤΥΧΙΑ ΑΧΤΣΙΟΓΛΟΥ, ΝΙΚΟΛΑΟΣ ΚΟΤΖΙΑΣ, ΣΤΑΥΡΟΣ 
ΚΟΝΤΟΝΗΣ, ΕΥΚΛΕΙΔΗΣ ΤΣΑΚΑΛΩΤΟΣ, ΑΝΔΡΕΑΣ ΞΑΝΘΟΣ, 
ΟΛΓΑ ΓΕΡΟΒΑΣΙΛΗ, ΛΥΔΙΑ ΚΟΝΙΟΡΔΟΥ, ΓΕΩΡΓΙΟΣ ΣΤΑΘΑΚΗΣ, 
ΠΑΝΑΓΙΩΤΗΣ ΚΟΥΡΟΥΜΠΛΗΣ, ΕΥΑΓΓΕΛΟΣ ΑΠΟΣΤΟΛΟΥ, ΕΛΕΝΑ 
ΚΟΥΝΤΟΥΡΑ, ΑΛΕΞΑΝΔΡΟΣ ΦΛΑΜΠΟΥΡΑΡΗΣ, ΔΗΜΗΤΡΙΟΣ 
ΤΖΑΝΑΚΟΠΟΥΛΟΣ, ΝΙΚΟΛΑΟΣΤΟΣΚΑΣ, ΑΛΕΞΑΝΔΡΟΣ ΧΑΡΙΤΣΗΣ, 
ΔΗΜΗΤΡΙΟΣ ΒΙΤΣΑΣ, ΚΩΝΣΤΑΝΤΙΝΟΣ ΦΩΤΑΚΗΣ, ΘΕΑΝΩ ΦΩΤΙΟΥ, 
ΟΥΡΑΝΙΑ ΑΝΤΩΝΟΠΟΥΛΟΥ, ΓΕΩΡΓΙΟΣ ΧΟΥΛΙΑΡΑΚΗΣ, ΠΑΥΛΟΣ 
ΠΟΛΑΚΗΣ, ΣΩΚΡΑΤΗΣ ΦΑΜΕΛΛΟΣ, ΙΩΑΝΝΗΣ ΤΣΙΡΩΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΊ 13/04.08.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 


























